
Candi Pujol i Coromines, secretari del Consell Comarcal del Solsonès,


CERTIFICO: 

Que la Comissió de Govern del Consell Comarcal del Solsonès, en la sessió de data 5 d’octubre de 2022, ha adoptat l’acord, que transcrit de l’acta, disposa:

“8. Aprovació del conveni amb l’Ajuntament de Solsona i Càritas Arxiprestal.

Es dóna compte del conveni de col·laboració amb l’Ajuntament de Solsona i Càritas Arxiprestal.

A proposta del president en funcions i per unanimitat dels membres presents, s’acorda:

1r. Aprovar el text de l’esmentat conveni, el qual s’adjunta com annex en la present acta.

2n. Palesar la voluntat de perfeccionar-la, assumint els drets i deures que se’n deriven.

3r. Facultar a la presidenta, Sara Alarcón i Postils, per tal que en nom i representació del Consell Comarcal, porti a terme la seva signatura.


I, perquè així consti lliuro el present certificat per ordre i amb el vistiplau de la presidenta. 


Solsona, 24 d’octubre de 2022
								Vist i plau
								La presidenta







								Sara Alarcón i Postils










Conveni de col·laboració entre l'Ajuntament de Solsona, el Consell Comarcal del
Solsonès i Càritas Arxiprestal Solsona – Morunys


Reunits

D’una banda, Judit Gisbert i Ester, alcaldessa de l’Ajuntament de Solsona,
actuant en el seu nom i representació, amb domicili al carrer del Castell, 20 de la
ciutat de Solsona i amb CIF núm. P2525700G.

De l’altra, Sara Alarcón i Postils, presidenta del Consell Comarcal del Solsonès,
actuant en el seu nom i representació, amb seu social a la plaça del Consell
Comarcal del Solsonès, 1 de la ciutat de Solsona i amb CIF núm. P7500009A.

I, de l’altra, M. Montserrat Barrera i Bajona, presidenta de Càritas Arxiprestal Solsona –
Morunys, actuant en el seu nom i representació, amb seu social al carrer de Sant
Roc, 4, baixos, de Solsona i amb CIF núm. R2500279A.


Exposen

I. Que Càritas Arxiprestal Solsona–Morunys (en endavant, Càritas) és una entitat sense ànim de lucre fundada l’any 1986 que té com a objectiu, entre d’altres, acollir, amb dignitat, persones immigrants i oferir-los classes de llengua,  assessorament legal i els recursos socials necessaris.

II. Que Càritas participa de manera activa en el Fons d’Emergència Social creat per l’Ajuntament de Solsona (en endavant, l’Ajuntament) i en el qual col·labora també el Consell Comarcal del Solsonès (en endavant, el Consell).

III. Que, tot i les aportacions del socis i els ajuts que rep d’altres entitats públiques i privades, els darrers anys Càritas ha tancat l’exercici en situació de dèficit, la qual cosa ha obligat a replantejar-se els serveis que presta.

IV. Que un dels serveis que comporta una major despesa a Càritas és el servei
gratuït d’assessorament legal a la immigració que ofereix als seus usuaris, activitat per la qual rep una subvenció de la Generalitat de Catalunya.

V. Que l’aportació de la Generalitat no sempre és suficient per a cobrir les despeses que genera aquest servei.

VI. Que és voluntat de l’Ajuntament i del Consell Comarcal col·laborar amb Càritas per garantir que es pugui continuar oferint els mateixos serveis que fins al dia d’avui, especialment el d’assessorament legal a la immigració.

VII. Que, per tal de donar compliment a tot allò que es preveu al punt anterior, les parts signen aquest conveni de col·laboració, que es regirà pels següents

Acords

1. En el cas que Càritas tingui dèficit en la prestació del servei d’assessorament
legal, aquest serà assumit per l’Ajuntament i el Consell (a raó del 50% cada ens), fins a un màxim de 7.000,00 € anuals (aportació de 3.500,00 € de l’Ajuntament i 3.500,00€ del Consell).

2. Amb caràcter anual, Càritas presentarà l’estat de comptes d’aquest servei a
l’Ajuntament i el Consell per tal que aquests puguin acordar la quantitat a aportar.

3. D’acord amb la Llei 38/2003, de 17 de novembre, General de Subvencions,
s’haurà d’acreditar el compliment de l’objecte de la subvenció pública, aportant el compte justificatiu on consti:
· memòria justificativa de l’actuació
· cost total de l’actuació (còpia de les factures i altres documents de valor probatori equivalent) i comprovants de pagament
· finançament de l’actuació (recursos propis i altres ajuts)
· full de dades bancàries.

4. El conveni que avui se signa tindrà una validesa fins al dia 31 de desembre de
2022 i farà referència al servei de l’anualitat 2021. Transcorregut aquest termini, podrà prorrogar-se fins a dos anualitats més. No obstant això, en el cas que la Generalitat deixi de fer l’aportació a Càritas per aquest servei d’assessorament legal es revisarà la totalitat d’aquest conveni.

5. En qualsevol moment abans de la finalització del termini establert, les parts podran acordar la seva pròrroga per mutu acord, per un període de quatre anys més.

6. Dita vigència s’estableix de conformitat amb l’article 49.h de la Llei 40/2015, d’1 d’octubre, de règim jurídic del sector públic.

7. Una vegada finalitzat aquest període caldrà formalitzar un nou conveni.


I, perquè així consti, les parts signen el present conveni a la data de la signatura. 

